*Apstiprināti:*

*Ar 2025. gada 14.jūlija Jelgavas novada pašvaldības izsoļu komisijas lēmumu*

*(Protokols Nr. JNP/2-38.1/25/31)*

**KUSTAMĀS MANTAS – CIRSMAS**

**JELGAVAS NOVADĀ**

**IZSOLES NOTEIKUMI**

1. **Vispārīgie noteikumi**
   1. Noteikumi nosaka kārtību, kādā notiek **Jelgavas novada pašvaldībai piederošas** **kustamās mantas – cirsmas atsavināšana elektroniskā izsolē ar augšupejošu soli.**
      1. Izsolāmā manta (turpmāk – Kustamā manta): **sanitārā cirte 4,65 ha platībā ( cirsmas krāja 183,00 m3,****gāztas vai lauztas koksnes), kailcirte 4,15 ha platībā ( cirsmas krāja 521,63 m3) un kailcirte 1,19 ha platībā (cirsmas krāja 133,20 m3) , kas atrodas zemes vienībā ar kadastra apzīmējumu 54480060385, “Ievu mežs”, Elejā, Elejas pagastā, Jelgavas novadā**;

1. kvartāla 1. nogabalā plānota sanitārā cirte 4,65 ha platībā,izcērtamo koku skaits 369 gab., izcērtamā krāja 183,00 m³, aprēķinātā cirsmas piedāvājuma cena 3670,85 EUR;

Nosacījumi: Pamežs (ievas, kārkli, krūkļi, grimoņi) jānozāģē, kopā ar ciršanas atliekām izvācami no cirsmas. Pamežā jāsaglabā ozoli, oši, kļavas, vilkābeles.

1. kvartāla 1; 2 nogabalā plānota kailcirte 4,15 ha platībā, izcērtamo koku skaits 1255 gab., izcērtamā krāja 521,63 m³, aprēķinātā cirsmas piedāvājuma cena 16471,27 EUR;

Nosacījumi: Pamežs un ciršanas atliekas tiek izvāktas no cirsmas. Pameža celmu augstums nepārsniedz 10 cm. Cirsmā tiek saglabāti ar svītru visi marķētie koki.

1. kvartāla 1;3 nogabalā plānota kailcirte 1,19 ha platībā, izcērtamo koku skaits 1075 gab., izcērtamā krāja 133,20 m³, aprēķinātā cirsmas piedāvājuma cena 2193,31 EUR;

Nosacījumi: Pamežs un ciršanas atliekas tiek izvāktas no cirsmas. Pameža celmu augstums nepārsniedz 10 cm no zemes. Cirsmā tiek saglabāti ar svītru visi marķētie koki.

* 1. Izsole notiek ievērojot Publiskas personas mantas atsavināšanas likuma noteikumus, kā arī citus spēkā esošos un uz šo gadījumu attiecināmos normatīvos aktus.

Izsoli organizē un veic Jelgavas novada pašvaldības izsoļu komisija (turpmāk – Izsoļu komisija).

* 1. Sludinājums par elektronisko izsoli tiek publicēts Latvijas Republikas oficiālajā izdevumā “Latvijas Vēstnesis”, Jelgavas novada pašvaldības tīmekļa vietnē [www.jelgavasnovads.lv](http://www.jelgavasnovads.lv) un Elektronisko izsoļu vietnē <https://izsoles.ta.gov.lv>.
  2. Kontaktpersona par izsoles noteikumiem: Vaiva Laimīte, tel:29481067, e-pasts: [vaiva.laimite@jelgavasnovads.lv](mailto:vaiva.laimite@jelgavasnovads.lv).
  3. Izsoles veids un atsavināšanas paņēmiens **pārdošana elektroniskā izsolē ar augšupejošu soli.**
  4. Izsoles dalībniekam pirms izsoles ir jāsamaksā nodrošinājums 10% apmērā no izsoles kopējās sākumcenas **– 22335,43** EUR (divdesmit divi tūkstoši trīs simti trīsdesmit pieci euro un 43 centi) t.i., 2233,54 **EUR (divi tūkstoši divi simti trīsdesmit trīs *euro* un 54 centi)**.Nodrošinājuma samaksa veicama Jelgavas novada pašvaldības, reģ.Nr.90009118031, kontā bankā: SWEDBANK, konta Nr.LV26HABA0551030341246, ar norādi:“Cirsmas “Ievu mežs” Elejā, Elejas pagastā, Jelgavas novadā izsoles nodrošinājums”. Izsoles uzvarētāja iemaksātais nodrošinājums tiek ieskaitīts pirkuma summā, bet izsoles dalībniekiem, kas izsolē neuzvarēja, tas tiek atmaksāts divu nedēļu laikā no izsoles noslēguma dienas.
  5. Cirsmu izstrāde, savācot ciršanas atliekas, veicama līdz 2025. gada 30. novembrim.

1. **Izsoles sākumcena, solis**
   1. Kopējā Izsoles sākumcena ir **22335,43** **EUR ( divdesmit divi tūkstoši trīs simti trīsdesmit pieci *euro* un 43 centi)** bez pievienotās vērtības nodokļa (turpmāk – PVN), PVN tiks piemērots atbilstoši Pievienotā vērtības nodokļa likuma 141.panta nosacījumiem.
   2. Izsoles solis ir **800 EUR** (astoņi simti *euro*). Maksimālais solis nav ierobežots.
2. **Izsoles dalībnieki**
   1. Par izsoles dalībnieku var kļūt fiziska vai juridiska persona, kurai ir tiesības saskaņā ar spēkā esošiem normatīvajiem aktiem iegūt savā īpašumā Kustamo mantu, kura līdz reģistrācijas brīdim ir iemaksājusi šo Noteikumu 1.7.punktā noteikto nodrošinājumu, izsoles dalības maksu un ir autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā valsts sociālās apdrošināšanas iemaksu parādi, kas kopumā pārsniedz 150 EUR, kā arī maksājumu (nodokļi, nomas maksājumi utt.) parādu attiecībā pret Jelgavas novada pašvaldību (turpmāk-Pašvaldība).
   2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
3. **Izsoles pretendentu reģistrācija Izsoļu dalībnieku reģistrā**
   1. Pretendentu reģistrācija notiek no 2025.gada 22.jūlija pl.13:00 līdz 2025.gada 11.augustam pl.23:59elektronisko izsoļu vietnē <https://izsoles.ta.gov.lv> uzturētā izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevumā “Latvijas Vēstnesis”.
   2. Izsoles pretendenti - fiziskas personas, kuras vēlas savā vai cita vārdā vai juridiskās personas vārdā pieteikties izsolei, elektronisko izsoļu vietnē https://izsoles.ta.gov.lv norāda:
      1. Fiziska persona:
         1. Vārdu, uzvārdu;
         2. Personas kodu vai dzimšanas datumu (persona, kurai nav piešķirts personas kods);
         3. Kontaktadresi;
         4. Personu apliecinoša dokumenta veidu un numuru;
         5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
         6. Personas papildu kontaktinformāciju – elektroniskā pasta adresi un tālruņa numuru (ja tāds ir).
      2. Fiziska persona, kura pārstāv citu fizisku vai juridisku personu, papildus punktā norādītajam, sniedz informāciju par:
         1. Pārstāvamās personas veidu;
         2. Vārdu, uzvārdu fiziskai personai vai nosaukumu juridiskai personai;
         3. Personas kodu vai dzimšanas datumu (ārzemniekam) fiziskai personai;
         4. Kontaktadresi;
         5. Personu apliecinoša dokumenta veidu un numuru fiziskai personai;
         6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
         7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
   3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
   4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
   5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
   6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē septiņu dienu laikā, izmantojot elektronisko izsoļu vietnē pieejamo rīku.
   7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
   8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
   9. Izsoles pretendents netiek reģistrēts, ja:
      1. nav vēl iestājies vai ir beidzies pretendentu reģistrācijas termiņš;
      2. ja nav izpildīti visi šo Noteikumu 4.2.1.punktā vai 4.2.2.punktā minētie norādījumi;
      3. konstatēts, ka pretendentam ir izsoles Noteikumu 3.1.punktā minētās parādsaistības.
   10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.
   11. Izsoles pretendentam pirms reģistrācijas izsolei ir tiesības iepazīties ar Kustamo mantu, tās tehniskajiem rādītājiem - dokumentiem, kuri raksturo Kustamo mantu un ir Jelgavas novada pašvaldības rīcībā, iepriekš sazinoties:
       1. par cirsmu “Ievu mežs”, Elejā, Elejas pagastā pa tālruni 22037260 vai e-pastā: [ruta.andrejeva@jelgavasnovads.lv](mailto:ruta.andrejeva@jelgavasnovads.lv)

**5. Izsoles norise**

* 1. Izsole sākas elektronisko izsoļu vietnē <https://izsoles.ta.gov.lv> 2025. gada 22.jūlijā pl.13:00 un noslēdzas 2025. gada 21.augustā pl.13:00.
  2. Izsolei autorizētie dalībnieki drīkst izdarīt solījumus visā izsoles norises laikā.
  3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
  4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas pulksten 13:00.
  5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
  6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
  7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā.
  8. Izsoles dalībniekiem, kuri piedalījušies izsolē, bet nav nosolījuši Kustamo mantu, divu nedēļu laikā no izsoles noslēguma dienas izsoles nodrošinājums tiek atmaksāts – kredītiestādes kontā, kuras numurs norādīts norēķinu rekvizītos, elektronisko izsoļu vietnē <https://izsoles.ta.gov.lv>.
  9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

1. **Līguma slēgšana un norēķinu kārtība**
   1. Izsoles uzvarētājam ir pienākums samaksāt tā piedāvāto augstāko cenu (atņemot tā samaksāto nodrošinājumu) **30 (trīsdesmit) dienu laikā no izsoles noslēguma dienas,** tās iemaksu veicot Jelgavas novada pašvaldības kontā, kas norādīts nosūtītajā priekšapmaksas rēķinā.
   2. Jelgavas novada pašvaldība ar izsoles uzvarētāju noslēdz pirkuma līgumu 30 (trīsdesmit) dienu laikā no izsoles rezultātu apstiprināšanas. Pirkuma līgums tiek noslēgts atbilstoši pirkuma līguma projektam, kas pievienots šiem noteikumiem kā 2.pielikums.
   3. Ja izsoles uzvarētājs noteikumu 6.1.punktā noteiktajā termiņā nav veicis pilnas pirkuma summas samaksu, tas zaudē iesniegto nodrošinājumu (1.7.punkts) un izsoles komisija rakstveidā informē pircēju, kurš nosolījis nākamo augstāko cenu.
   4. Pircējam, kurš nosolījis nākamo augstāko cenu, ir tiesības 14 (četrpadsmit) dienu laikā no paziņojuma saņemšanas dienas, rakstveidā paziņot Izsoļu komisijai par Kustamās mantas pirkšanu par paša nosolīto augstāko cenu. Izsoļu komisija pieņem jaunu lēmumu par izsoles rezultātiem un nākamās augstās cenas nosolītājam ir pienākums veikt tās samaksu viena mēneša laikā no Izsoļu komisijas lēmuma spēkā stāšanās dienas.

**7. Izsoles rezultātu apstiprināšana**

* 1. Izsoles rezultātus apstiprina Domes priekšsēdētājs ne vēlāk kā 7 (septiņu) darba dienu laikā pēc pilnas nosolītās maksas saņemšanas dienas.

1. **Nenotikušas izsoles**
   1. Izsoļu komisija pieņem lēmumu par izsoles atzīšanu par nenotikušu:
      1. ja uz izsoli nav autorizējies neviens dalībnieks;
      2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
      3. ja tiek noskaidrots, ka nepamatoti noraidīts kāda dalībnieka piedalīšanās izsolē vai nepareizi noraidīts kāds pārsolījums;
      4. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā.
   2. Ja izsole, pamatojoties uz šo noteikumu 8.1.2. un 8.1.3. punktu, atzīta par nenotikušu, Izsoles komisija nedēļas laikā paziņo par to visiem izsoles dalībniekiem un atmaksā nodrošinājumu.
2. **Īpašie noteikumi**
   1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
   2. **Izsoles pretendentam un izsoles dalībniekam visi maksājumi jāveic tikai no sava kredītiestādes konta.**
   3. Izsoles pretendenti, dalībnieki piekrīt, ka Jelgavas novada pašvaldība veic personas datu apstrādi, pārbaudot izsoles pretendentu atbilstību šo noteikumu 3.1 un 3.2. punktam.
3. **Izsoles rezultātu apstrīdēšana**
   1. Izsoļu komisijas lēmumu vai faktisko rīcību var apstrīdēt Jelgavas novada pašvaldības Administratīvo aktu strīdu komisijā Administratīvā procesa likumā noteiktajā kārtībā.
   2. Visā, kas nav atrunāts Izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.

Izsoļu komisijas priekšsēdētājas vietniece Vaiva Laimīte